Върховният съд на Пакистан отложи екзекуцията на християнката Асия Биби , обвинена в богохулство Върховният съд на азиатската държава Пакистан отложи екзекуцията на Асия Биби , която е християнка и е осъдена на смърт за богохулство , съобщава Би Би Си . Тя очаква в затвора изпълнение на смъртната си присъда вече пет години . Със съдебното решение от сряда й е дадено право да се обърне към Апелативния съд . Тя отрича обвиненията в оскърбяване на пророка Мохамед и твърди , че е станала жертва на клевета . Правозащитните организации в Пакистан посочват , че съществуващите в страната закони против богохулството често се ползват за разчистване на лични сметки и за преследване на религиозни и етнически малцинства . Непочтителни изказвания за пророка Мохамед в каквато и да е форма , независимо дали са преки или косвени , се наказват съгласно пакистанските закони със смърт . Както съобщава от Исламабад кореспондента на Би Би Си Шаймаа Халил , с това решение на Върховния съд на Пакистан за пръв път в делото й се е появила искрица надежда . Тя е единствената жена , осъдена на смърт според законите за богохулството . Делото й получи широка известност в Пакистан . Обвиненията срещу г - жа Биби , която е майка на четири деца , са повдигнати през 2009 г . , когато тя е работила на полето и там е станал скандал между нея и няколко жени - мюсюлманки , които са работили заедно с нея . Според показанията й , тя е трябвало да донесе вода . Когато се върнала , някои от мюсюлманките са започнали да я ругаят , казвайки й , че тя като християнка няма право да се докосва до стомната с вода и след това караницата се усилила . Няколко дни по - късно , според показанията на г - жа Биби , тя е била пребита и подложена на изтезания от страна на разгневената тълпа след като жените я обвинили в това , че оскърбява пророка Мохамед . Малко по - късно тя е арестувана и обвинена според закона за богохулството . Хиляди мюсюлмани излизат на улицата по времето на процеса срещу жената , те искат смъртна присъда и заплашват , че ако съдът не я осъди на смърт , сами ще се разправят с нея . В тези демонстрации участва и имамът от нейното село . Поради опасност за живота си мъжът й и четирите й дъщери , са принудени да се крият . През октомври 2014 г . смъртната присъда е потвърдена от Върховния съд на щата Пенджаб . Но не е определена дата за екзекуцията . Но в сряда Върховният съд на страната спря изпълнението на присъдата до резултата от апелацията . По думите на представители на съда , през октомври най - важните свидетели по делото неса явили на заседанието на Върховния съд на щата Пенджаб . В Пакистан още нито веднъж не е са изпълнявани смъртни присъди по закона за богохулството , макар че има немалко случаи , в които тълпата убива хора , обвинени в оскърбление на пророка Мохамед . Адвокатите , съдиите и активистите , които се изказват за преразглеждане на този закон , биват преследвани и нападани . От началото на 90 - те години около двеста християни са осъдени в Пакистан за оскверняване на Корана или за богохулство . Но мнозинството от тези присъди , произнесени от по - долни съдилища , не са утвърждавани поради липса на достатъчно доказателства . Освен самите мюсюлмани , по закона за богохулството биват преследвани хора , принадлежащи към религиозното малцинство на ахмадиите , а също и християни .